# A Night at the Opera

### A Wikipédiából, a szabad lexikonból.

Queen A Night at the Opera
nagylemez
Megjelenés | 1975. november 21. (UK) 1975. december 2. (US)
Felvételek | 1975 augusztus - november, Sarm Studios, The Roundhouse, Olympic Studios, Scorpio Studios, Lansdowne Studios, Rockfield Studios, Monmouth, Wales
Stílus | Hard Rock Heavy Metal Progresszív Rock
Hossz | 44 perc 11 másodperc
Kiadó | EMI/Parlophone (UK) Elektra Records/Hollywood Records (US)
Producer | Queen és Roy Thomas Baker
Kritikák
All Music Guide link est.hu Robert Christgau (B-) link Epinions Rolling Stone link
Queen kronológia
Sheer Heart Attack (1974) | A Night at the Opera (1975) | A Day at the Races (1976)

Az A Night at the Opera az angol Queen együttes 1975-ös negyedik albuma. Kritikailag ez volt a legsikeresebb lemezük, az angol albumlistán az első, a Billboard albumlistán a negyedik helyet érte el. Világszerte több mint 9,5 millió példányban kelt el, csak Amerikában 3,6 millió kelt el belőle (2002. november 14-én nyerte el a tripla platina minősítést[1]). A producere Roy Thomas Baker és a Queen együttes volt.

A Rolling Stone magazin Minden idők 500 legjobb albumának listáján a 230. helyet érte el. A Channel 4 televíziós csatorna szavazásán minden idők 13. legjobb albumának szavazták meg[2]. A Q magazin olvasói a 41. legnagyobb brit albumnak[3], illetve az 50 Best British Albums Ever! szavazáson a tizenhatodiknak szavazták meg. Egy 2006-os szavazáson a kilencedik legjobb egykori listavezető album lett[4].

2005. november 21-én, megjelenésének 30 éves évfordulójának tiszteletére újra kiadták az albumot. A kiadást kísérte egy DVD verzió is, ugyanazon dalokkal, videóklipekkel, koncertfelvételekkel (többek közt Brian May God Save the Queen előadásával a Buckhingham palota tetején) és interjúkkal.

Az album legnagyobb erősségét a négy tag egyenrangú dalszerzői és zenészi minősége jelenti: John Deacon megírta az első slágerét (You're My Best Friend), Freddie Mercury jegyzi a banda védjegyévé vált Bohemian Rhapsodyt, Roger Taylor (I'm In Love With My Car) és Brian May ('39, Good Company) el is éneklik a saját szerzeményeiket. Több stúdióban is készítették a felvételeket, és a legmodernebb technikai eszközöket és módszereket alkalmazták; többek között ennek is tudható be, hogy korának legdrágábban elkészített stúdióalbumának számított[5].

## [szerkesztés] Hatása a könnyűzenére

A könnyűzenében főleg mint a Queen hangzást megalapozó lemez ismert. A mai napig különlegességnek számít az is (a stúdióalbumok történetében), hogy egy albumon belül ilyen sokféle stílus keveredik. Éppen ezért lehetetlen egyetlen stílus alá sorolni a lemezt (bár a témák variációjához való játékos, parodisztikus hozzáállás leginkább az akkoriban kihalófélben lévő glam rock jegyeit viseli magán).

Ugyanez az oka, amiért nehéz megtalálni a követőit a könnyűzenében. Mind az azt megelőző heavy metalos Sheer Heart Attack, mind az azt követő stadion rockos lemezek több előadót inspiráltak. Ahogy Sebők János írta: „Ezek a zenék ugyanis többnyire megismételhetetlenek, vagy ha reprodukálhatók, ott az epigonizmus már gusztustalan”.

## [szerkesztés] Szerepe a Queen életműben

Harmincadik évfordulós CD és DVD kiadás

Az album a Queen kritikailag legsikeresebb lemeze, egyes kritikusok „a Queen Led Zeppelin IV-e” nek nevezik az A Night at the Operát. Kereskedelmileg is sikeres lett, egyike a legkelendőbb stúdióalbumaiknak. Az igazi nagy európai áttörést ez a mű hozta meg, és bár az amerikai megjelenésről ez nem mondható el, innentől számítottak nemzetközi sztároknak.

Egyszersmind fordulópont is az együttes történetében, mert a következő album, az A Day at the Races hasonló koncepciójával nem tudta megismételni a sikert, innentől pedig háttérbe szorultak a progresszív megoldások, mindinkább előtérbe került lemezeiken a stadion rock.

## [szerkesztés] Az album dalai

Első oldal:

1. "Death on Two Legs (Dedicated to...)" (Freddie Mercury) - 3:43 ( minta)
2. "Lazing on a Sunday Afternoon" (Mercury) - 1:07
3. "I'm in Love with My Car" (Roger Taylor) - 3:05 ( minta)
4. "You're My Best Friend" (John Deacon) - 2:52 ( minta)
5. "'39" (Brian May) - 3:31 ( minta)
6. "Sweet Lady" (May) - 4:03
7. "Seaside Rendezvous" (Mercury) - 2:15

Második oldal:

1. "The Prophet's Song" (May) - 8:21
2. "Love of My Life" (Mercury) - 3:39 ( minta)
3. "Good Company" (May) - 3:23 ( minta)
4. "Bohemian Rhapsody" (Mercury) - 5:55 ( minta)
5. "God Save the Queen" - 1:18

Bónusz trackek az 1991-es Hollywood Records kiadáson:

1. "I'm in Love with My Car" (remix: Mike Shipley) (Taylor)
2. "You're My Best Friend" (remix: Matt Wallace) (Deacon) - 2:52

## [szerkesztés] A dalokról

Death On Two Legs: a dalt Freddie írta szokatlanul agresszív stílusban. Kimondatlanul is Norman Sheffield, a Trident stúdió akkori főnöke volt a „címszereplő”, akit a szöveg „vérszívónak” és „cápának” titulált. A bevezető a zenei feszültségkeltés és feloldás szép példája.

You're My Best Friend: John egyedüli szerzeménye a lemezen, és a legelső sikere is. A dalt a feleségéhez írta. Mivel Freddie utálta az elektromos zongorát, John kezelte a felvétel alatt. Kislemezként (a '39-el a B-oldalán) a 7. lett az angol slágerlistán.

I'm in Love With My Car: Roger szerzeménye, ez került fel a Bohemian Rhapsody B-oldalára. A dalt egy John Harris nevű roadie inspirálta, akinek Triumph TR4 típusú autója volt. Roger énekli a dalt, és ő ritmusgitározik. A szerzemény végére saját Alfa Romeoja kipufogóhangját vette fel.

'39: Brian szerzeménye, ő is énekel benne. A You're My Best Friend B-oldalaként lett sikeres. Érdekes kísérletet tesz arra, hogy egy tudományos-fantasztikus témát a countryzene keretei közé emeljen. A szöveg szerint néhány űrhajós felfedezni indul a világűrt, de míg az ő számukra pár évbe telik az utazás, addig a földön több száz év telik el. Mindezt Einstein relativitáselméletével és az idődilatációval lehet megmagyarázni, ezeket Brian még a főiskolán tanulta. Ez volt a 39. daluk a kezdetektől fogva, valószínűleg innen ered a címe.

Seaside Randezvous: Freddie dala, a kedvenc vaudeville stílusában. A felvételek során nem használtak gitárt. Freddie és Roger hangjukkal utánozzák a fúvósokat. Eredetileg egy sztepp-betét is szerepelt volna benne, de Roger végül a dobokkal oldotta meg.

The Prophet’s Song: Brian szerzeménye, állítólag egy álma ihlette. A szöveg misztikus utalásokat tartalmaz a Bibliára és Noé bárkájára. A bevezető részben Brian egy koto nevű japán hangszeren játszik: ezt egy japán rajongójától kapta ajándékba.

Love of My Life: Freddie szerzeménye. Brian hárfán és akusztikus gitáron is játszik rajta. A dél-amerikai országokban ez a legkedveltebb Queen-dal, több mint egy évig szerepelt az argentin slágerlistán. A dalt később feldolgozta az Extreme.

Good Company: Brian szerzeménye, ő is énekel benne. A dal dixieland utánérzésként íródott, és a hangszerelés is sikeresen utánozza a stílust. Brian nagy energiákat fektetett a dalba: a vokálokat egyedül tervezte, és énekelte fel három szólamban, gitárjátékával a klarinét és a harsona hangját utánozza, mindehhez még stílusbeli előtanulmányokat is végzett.

Bohemian Rhapsody: Freddie dala, és az album leghíresebb slágere. Három héten keresztül vették fel, de Freddie még a felvételek alatt is újabb részeket toldott bele. A bonyolult operarészt a háromtagú kórus énekelte fel (Freddie, Roger és Brian). Kétszer, 1975-ben és 1992-ben is listavezető lett. Kislemezként (az I'm in Love With My Carral a B-oldalán) második lett az amerikai slágerlistán.

## [szerkesztés] Idézetek

Freddie: „Death On Two Legs (a halál két lábon), nem mondok többet -- többet ér, ha figyelmesen meghallgatjátok a szövegét. Alattomos egy szám, amely előhozta bennem a gonoszt. Könnyen jutottak eszembe a szavak.”

Roger az I'm in Love Wtih My Car című daláról: „Jonathan King és a hasonszőrűek hatalmas pénzeket kerestek azzal, hogy minőségi dalokhoz szemét B-oldalakat írtak. De én beszélhetek - én a Bohemian Rhapsody B-oldalát írtam meg, az egy jó kis dalocska volt. Végeredményben pont ugyanannyit kerestem, mint Freddie a Bohemian Rhapsody megírásával, amely miatt a kislemezt megvásárolták. Ez nem igazság, ugye? De az igazságosság és a törvények -- az két különböző dolog.”

Gary Lagan (a hangmérnök asszisztense) a Bohemian Rhapsodyról: „A dobok, a basszusgitár, talán még Freddie zongorája és ritmusgitárja 10 vagy 12 csatornát foglalt le, így csak 12 csatorna maradt a bűvészkedésre, ami nem is olyan sok, ha belegondolsz, mennyi vokál van a számokban. Állandóan butítanunk kellett a rögzítést anélkül, hogy az összminőség rovására menjen, és még csak nem is mehettünk vissza az előző beállásra. Ha vissza kellett lépnünk egyet, tíz esetből kilencszer tönkrement, amit addig csináltunk, így vigyáznunk kellett arra, hogy amit alkottunk az 100%-ig jó legyen. Abban az időben még nem létezett az undo gomb.”

## [szerkesztés] Közreműködők

- Brian May: elektromos gitár, akusztikus gitár, koto: The Prophet's Song, ukulele: Good Company, ének: '39, Good Company, háttérvokál
- Freddie Mercury: ének és háttérvokál, zongora
- Roger Taylor: dob, gong, dobhúr, tamburin, ének: I'm In Love With My Car, gitár effektek, háttérvokál
- John Deacon: basszusgitár, elektromos orgona: You're My Best Friend, háttérvokál
- Roy Thomas Baker: producer
- David Costa: művészeti vezető
- Gary Lyons: hangmérnök
- Mike Stone: hangmérnök

## [szerkesztés] Helyezések

Ország | Helyezés | Díjazás | Eladási szám
--- | --- | --- | ---
Anglia | #1 | Platina | 1 200 000
Amerika | #4 | 3x Platina | 3 600 000
Hollandia | #1 |  | 300 000
Japán | #9 |  | 250 000
Németország |  | Platina | 700 000
Ausztria | #9 | arany | 30 000
Kanada |  | Platina | 500 000
Norvégia | #4 |  |
Svédország | #10 |  | 50 000

## [szerkesztés] Slágerlista alakulása

### [szerkesztés] Angol

Angol albumlista (1975. december 13-tól)
Hét | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25
--- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | ---
Helyezés | 2 | 2 | 1 | 1 | 2 | 1 | 1 | 2 | 4 | 7 | 6 | 11 | 10 | 11 | 13 | 17 | 26 | 21 | 37 | 47 | 39 | 33 | 42 | 45 |

Angol albumlista (folytatás)
Hét | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 | 41 | 42 | 43 | 44 | 45
--- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | ---
Helyezés |  |  |  | 47 | 38 | 46 | 35 | 26 | 25 | 23 | 25 | 22 | 38 | 39 | 39 | 39 |  | 50 | 44 | 43

Angol albumlista (1977. január 22-től)
Hét | 01 | 02
--- | --- | ---
Helyezés | 40 | 53

Angol albumlista (1984. szeptember 22-től)
Hét | 01 | 02 | 03
--- | --- | --- | ---
Helyezés | 85 |  | 100

### [szerkesztés] Amerikai

Billboard 200 lista (1975. december 27-től)
Hét | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25
--- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | ---
Helyezés | 116 | 67 | 57 | 48 | 39 | 35 | 28 | 26 | 24 | 23 | 21 | 11 | 9 | 8 | 7 | 6 | 4 | 4 | 4 | 13 | 14 | 14 | 16 | 18 | 18

Billboard 200 lista (folytatás)
Hét | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 | 41 | 42 | 43 | 44 | 45 | 46 | 47
--- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | ---
Helyezés | 19 | 29 | 29 | 37 | 43 | 66 | 66 | 64 | 66 | 28 | 28 | 38 | 41 | 72 | 69 | 76 | 100 | 100 | 126 | 126 | 124 | 166

Billboard 200 lista (1977. július 22-től)
Hét | 01 | 02 | 03 | 04 | 05 | 06 | 07 | 08 | 09
--- | --- | --- | --- | --- | --- | --- | --- | --- | ---
Helyezés | 162 | 151 | 125 | 122 | 119 | 119 | 180 | 180 | 180

## [szerkesztés] Kislemezek

| Adatok | Pozíció
--- | --- | ---
| "Bohemian Rhapsody" B-oldal: "I'm in Love With My Car" 1975. december Videoklip a Youtube-n link | #1 UK (9 hét) #9 US (2 hét)
| "You're My Best Friend" B-oldal: "'39" 1976. május 18. Videoklip a Youtube-n link | #7 UK (1 hét) #16 US (2 hét)

## [szerkesztés] Eladási minősítések

Szervezet | Minősítés | Dátum
--- | --- | ---
BPI - UK | arany | 1975. december 1.
BPI - UK | Platina | 1976. január 1.
RIAA - US | arany | 1976. március 9.
RIAA - US | Platina | 2002. november 14.
RIAA - US | 3x Platina | 2002. november 14.

| Minden idők 500 legjobb albuma - Rolling Stone magazin
Előző album: Bonnie Raitt Nick of Time 229. | A Night at the Opera 230. | Következő album: The Kinks The Kink Kronikles 231.

## [szerkesztés] Külső hivatkozások

- Magyar nyelvű kritika az est.hu magazinban
- Kortalan-portalan rock - rockhalo.hu
- Exkluzív Queen DVD-Audio
- Passzió Rock

## [szerkesztés] Források

1. ↑ RIAA weboldal
2. ↑ Channel 4 - 100 Greatest Albums
3. ↑ Q - The 100 Greatest British Albums
4. ↑ BBC Beatles' Pepper tops album poll
5. ↑ The Blue Bohemian Rhapsody - Queenmuseum

Queen
John Deacon · Brian May · Freddie Mercury · Roger Taylor
Diszkográfia
Stúdió albumok: Queen · Queen II · Sheer Heart Attack · A Night at the Opera · A Day at the Races · News of the World · Jazz · The Game · Flash Gordon · Hot Space · The Works · A Kind of Magic · The Miracle · Innuendo · Made in Heaven
Koncert albumok: Live Killers · Live Magic · Live at Wembley '86 · Queen on Fire - Live at the Bowl · Return of the Champions
Válogatások: Greatest Hits · At the Beeb · Greatest Hits II · Classic Queen · Queen Rocks · Greatest Hits III · Stone Cold Classics
Díszdobozban: Greatest Hits I & II · The Platinum Collection
DVD-k
We Will Rock You · Freddie Mercury Tribute Concert · Greatest Video Hits 1 · Queen Live at Wembley Stadium · Greatest Video Hits 2 · Queen on Fire - Live at the Bowl · Return of the Champions
Musicalek
We Will Rock You

A lap eredeti címe "http://hu.wikipedia.org../../../a/_/n/A_Night_at_the_Opera_8ab8.html"

Kategória: Queen-albumok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Dansk
- Deutsch
- Español
- Suomi
- Français
- עברית
- Hrvatski
- Italiano
- 日本語
- Nederlands
- Norsk (bokmål)
- Polski
- Português
- Русский
- Slovenčina
- Српски / Srpski
- Svenska